Gedig: Die vark en die drie wolfies(Foto: Laura Anderson/Unsplash) Gloudine Kellerman Meneer Vark woon bo in die kloof en maak planne om die Wolfies te beroof. Eerste Wolfie bou ’n huis van strooi. Vark sê: “Dis nou alte mooi! Ek gaan gou my bok-vriend kry om die strooi mooi weg te wei.” Wolfie Een vlug vinnig na sy broer. Wolf Twee woon in ’n houthuis van ’n boer. Vark sê: “Ek is bly Termiet is my maat; met ’n houthuis het hy en sy vriende raad.” Twee Wolfies vlug na die huis van steen. Hul boetie woon daar stoksielalleen. Meneer Vark staan en krap sy kop. Nou is al sy planne op. As hy Wolf was, kon hy deur die skoorsteen klim. Om rolle te ruil, was toe glad nie so slim!